OpenLLM-France/wikimedia huggingface dataset:
# Gardingi

Els gardings (Gardingi) eren cortesans propers al rei visigot. Eren de la classe social més alta i tenien molts privilegis.

## Referències

* ↑ Fouracre, Paul; McKitterick, Rosamond; Reuter, Timothy; Abulafia, David; Luscombe, David Edward. The New Cambridge Medieval History: Volume 1, C.500-c.700 (en anglès). Cambridge University Press, 1995. ISBN 9780521362917.
* ↑ «Who Were the Gardingi in Visigothic Spain? And were they armoured?» (en anglès), 27-09-2014. [Consulta: 8 abril 2019].
# Ocelum

Ocelum (en grec antic Ὤκελον segons Estrabó) era una ciutat de la Gàl·lia Transpadana, que menciona Juli Cèsar i diu que era l'última ciutat d'aquesta província ("citerioris provinciae extremum"), i allà va haver de lluitar amb tribus gal·les independents, els els ceutrons, graiòcels i caturiges que ocupaven els passos dels Alps.
En temps d'Estrabó, Ocelum era una ciutat fronterera del regne de Marc Juli Coti, els Alps Cottis, a la vora del riu Duria Minor, propera a Segúsio a Ligúria. Per la ciutat passava una via que anava d'Embrun (Ebrodunum) a la Gàl·lia fins a Segúsio, per l'important pas de Mont Genevre.

## Referències

* ↑ Juli Cèsar, De Bello Gallico I 10,4
* ↑ Smith, William (ed.). «Ocelum». Dictionary of Greek and Roman Geography (1854). [Consulta: 17 febrer 2021].
# Danbury (Nebraska)

Danbury és una població dels Estats Units a l'estat de Nebraska. Segons el cens del 2000 tenia 127 habitants.

## Demografia

Segons el cens del 2000, Danbury tenia 127 habitants, 54 habitatges, i 38 famílies. La densitat de població era de 144,2 habitants per km².
Dels 54 habitatges en un 24,1% hi vivien nens de menys de 18 anys, en un 68,5% hi vivien parelles casades, en un 1,9% dones solteres, i en un 29,6% no eren unitats familiars. En el 25,9% dels habitatges hi vivien persones soles el 13% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,87.
Per edats la població es repartia de la següent manera: un 0% tenia menys de 18 anys, un 3,9% entre 18 i 24, un 26% entre 25 i 44, un 25,2% de 45 a 60 i un 19,7% 65 anys o més.
L'edat mediana era de 42 anys. Per cada 100 dones de 18 o més anys hi havia 111,1 homes.
La renda mediana per habitatge era de 33.750 $ i la renda mediana per família de 44.583 $. Els homes tenien una renda mediana de 24.464 $ mentre que les dones 18.958 $. La renda per capita de la població era de 19.512 $. Aproximadament el 4,9% de les famílies i el 8,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Danbury». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Danbury». American Fact Finder. Oficina del Cens dels Estats Units, 12-01-2010.
# Xarxa neuronal oscil·latòria

Una xarxa neuronal oscil·latòria (ONN) és una xarxa neuronal artificial que utilitza oscil·ladors acoblats com a neurones. Les xarxes neuronals oscil·latòries estan estretament vinculades al model de Kuramoto i s'inspiren en el fenomen de les oscil·lacions neuronals al cervell. S'han entrenat xarxes neuronals oscil·latòries per reconèixer imatges. També s'ha demostrat que la xarxa oscil·latòria de valor complex emmagatzema i recupera senyals aperiòdics multidimensionals. També s'ha demostrat un autocodificador oscil·latori, que utilitza una combinació d'oscil·ladors i neurones codificades per velocitat.
S'ha demostrat que una neurona formada per dos oscil·ladors acoblats, un amb una freqüència natural fixa i l'altre amb una freqüència natural ajustable, és capaç d'executar portes lògiques com XOR que les neurones sigmoides convencionals no poden.

## Referències

* ↑ «Physicists train the oscillatory neural network to recognize images» (en anglès).
* ↑ Biswas, Dipayan; Pallikkulath, Sooryakiran; Chakravarthy, V. Srinivasa Frontiers in Computational Neuroscience, 15, 2021. DOI: 10.3389/fncom.2021.551111. PMC: 8181409. PMID: 34108869 [Consulta: free].
* ↑ Soman, Karthik; Muralidharan, Vignesh; Chakravarthy, V. Srinivasa Frontiers in Computational Neuroscience, 12, 2018, pàg. 52. DOI: 10.3389/fncom.2018.00052. PMC: 6048285. PMID: 30042669 [Consulta: lliure].
* ↑ «A Neural Network Based on Synchronized Pairs of Nano-Oscillators» (en anglès). Arxivat de l'original el 2019-03-27. [Consulta: 6 octubre 2023].
# Chuy García

Jesús García, més conegut com a Chuy García (Victoria de Durango, 12 d'abril de 1956), és una polític estatunidenc. D'ençà l'any 2019 és membre de Cambra de Representants dels Estats Units pel Partit Demòcrata en representació del 4t districte d'Illinois. Anteriorment, l'any 1987, havia estat elegit al consell municipal de la ciutat de Chicago i el 1992 va esdevenir membre del Senat d'Illinois, essent el primer nord-americà d'origen mexicà en assolir aquest càrrec.
Es va postular per a l'alcaldia de Chicago dues vegades, una fallida el 2015, i per les properes eleccions de 2023.

## Referències

* ↑ «Jesus 'Chuy' Garcia wins IL District 4 House seat, replacing Luis Gutierrez | Chicago Tribune.com» (en anglès americà). Chicago Tribune, 06-11-2018. [Consulta: 6 novembre 2018].
* ↑ «Jesus ‘Chuy’ Garcia’s journey from a village in Mexico to the race against Mayor Emanuel» (en anglès). Chicago Reader, 21-01-2015. [Consulta: 11 novembre 2022].
* ↑ «CChuy’s in: Garcia makes another run for mayor of Chicago» (en anglès americà). Chicago Sun Times, 10-11-2022.
# E404

E404 és el número d'una autopista belga projectada i inscrita als anys seixanta del segle xx a la xarxa de carreteres europees. L'E404 hauria hagut de connectar l'autopista E40 a Jabbeke amb el port de Zeebrugge i hauria tingut una longitud de més o menys 24 km amb una orientació de nord a sud.
El projecte va ser inscrit al pla d'urbanització regional de Flandes als anys setanta. Dos primers «viaductes fantomes» a Varsenare, un travessant el ferrocarril Bruges-Oostende i una carretera projectada però mai construïda, van ser construïts el 1976. Cap de les dues obres mai no van servir i l'octubre 2011 el primer pont va ser enderrocat. El segon, sobre la línia del ferrocarril, va seguir el gener de 2012. Es van recuperar quatre hectàrees de zona natural transformades en camps de canya.
Aquestes obres van ser catalogades al «Guia petit de les grans obres inútils» (Le petit guide des grands travaux inutiles) del periodista Jean-Claude Defossé.

## Referències

* ↑ Lbo «Spookbrug in Varsenare wordt afgebroken». Het Nieuwsblad, 21-01-2012.
* ↑ JNS «Spookbruggen in Varsenare maken plaats voor natuurgebied [Viaductes fantomes de Varsenare enderrocats per crear una zona natural]». De Standaard, 13-08-2013. Arxivat de l'original el 14 d’agost 2013 [Consulta: 12 gener 2023].
* ↑ Defossé, Jean-Claude. Le petit guide des grands travaux inutiles [Guia petit de les grans obres inútils] (en francès). Brussel·les: Legrain, 1990, p. 344. OCLC 901880107.
Viccionari
# Félix de los Heros Azcueta

Félix de los Heros Azcueta, conegut com a Tache, (Bilbao, 21 de gener de 1910 - Mèxic DF, març de 1984) fou un futbolista basc de les dècades de 1930 i 1940.

## Trajectòria

Començà a destacar el 1932 al Barakaldo CF i el 1934 al Sevilla FC. A finals de 1936 es va unir al Gimnàstic de València. Durant la Guerra Civil, el 1937, fitxà pel FC Barcelona, però només va poder disputar partits amistosos, el primer d'ells contra la selecció catalana.
Va participar en la gira del Barcelona per Amèrica del Nord. Quan va acabar la gira, va signar per a Brooklyn Hispano, un equip dels Estats Units que va jugar a la American Soccer League. Més tard es va traslladar a Mèxic on va jugar al Club Deportivo Euzkadi a la Lliga Primera Fuerza la temporada 1938/39. També va jugar dues vegades per a l'equip nacional de futbol del País Basc durant aquest període. Posteriorment es va unir a Club España, abans de jugar a diversos equips mexicans.

## Referències

* ↑ «Félix Heros Azueta Registro Nacional de Extranjeros en México (copia digital)». Spanish Government. [Consulta: 12 febrer 2016].
* 1 2 «Félix De los Heros Azcueta». [Consulta: 1r juliol 2016].
* 1 2 Gotzon, Joseba. 100 Años Seleccion Vasca De Futbol 1915-2015, p. 156-170 [Consulta: 1r juliol 2016].
* ↑ «TACHE JUGADOR SEVILLA F.C». Arxivat de l'original el 5 de març 2017. [Consulta: 5 juliol 2016].
* ↑ Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ «Felix de los Heros Azcueta». Arxivat de l'original el 5 de març 2017. [Consulta: 1r juliol 2016].
* ↑ «El Alaves es derrotado por el Baracaldo». El Mundo Deportivo, 26-10-1932 [Consulta: 12 juliol 2016].
* ↑ «Tache». [Consulta: 9 juliol 2016].
* 1 2 3 4 «The FC Barcelona United States tour in 1937». Arxivat de l'original el 9 de gener 2016. [Consulta: 1r juliol 2016].
* ↑ «Español,1 - Gimnástico, 0». El Mundo Deportivo, 05-04-1937 [Consulta: 28 juliol 2016].
* ↑ «Barcelona ,4 - Seleción Catalana, 4». El Mundo Deportivo, 17-05-1937 [Consulta: 28 juliol 2016].
* ↑ «Felix de los Heros "Tache"». [Consulta: 9 juliol 2016].
* ↑ «Mexico 1942/43». [Consulta: 9 juliol 2016].
* ↑ «Mexico 1943/44». [Consulta: 9 juliol 2016].
* ↑ «Mexico 1944/45». [Consulta: 9 juliol 2016].

## Enllaços externs

* Félix de los Heros Azcueta a BDFutbol
# Gemini (decurió)

Gemini (llatí: Geminius) era un decurió romà nascut a Terracina, enemic personal de Gai Mari el vell. Gemine va enviar un destacament de cavalleria per capturar a Mari a la zona dels aiguamolls de Minturnes l'any 88 aC, segons Plutarc.

## Referències

* ↑ 2.Geminius a: William Smith (editor), A Dictionary of Greek and Roman Biography and Mythology. Vol. II. Boston: Little, Brown & Comp., 1867, p. 238
Viccionari
# Gardner (Massachusetts)

Gardner és una població dels Estats Units a l'estat de Massachusetts. Segons el cens del 2000 tenia 20.770 habitants.

## Demografia

Segons el cens del 2000, Gardner tenia 20.770 habitants, 8.282 habitatges, i 5.085 famílies. La densitat de població era de 361,4 habitants/km².
Dels 8.282 habitatges en un 30,3% hi vivien nens de menys de 18 anys, en un 44,4% hi vivien parelles casades, en un 12,7% dones solteres, i en un 38,6% no eren unitats familiars. En el 32,4% dels habitatges hi vivien persones soles el 13,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,97.
Per edats la població es repartia de la següent manera: un 23,7% tenia menys de 18 anys, un 7,7% entre 18 i 24, un 31,8% entre 25 i 44, un 20,7% de 45 a 60 i un 16,1% 65 anys o més.
L'edat mediana era de 38 anys. Per cada 100 dones de 18 o més anys hi havia 103,7 homes.
La renda mediana per habitatge era de 37.334 $ i la renda mediana per família de 47.164$. Els homes tenien una renda mediana de 35.804 $ mentre que les dones 26.913$. La renda per capita de la població era de 18.624$. Entorn del 7% de les famílies i el 9,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gardner». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Gardner». American Fact Finder. Oficina del Cens dels Estats Units, 12-01-2010.
# Osteocephalus subtilis

Osteocephalus subtilis és una espècie de granota que es troba al Brasil i, possiblement també, a Bolívia i el Perú.
Està amenaçada d'extinció per la pèrdua del seu hàbitat natural.

## Referències

* Azevedo-Ramos, C., Rodrigues, M.T. & Gascon, C. 2004. Osteocephalus subtilis. Llista Vermella d'Espècies Amenaçades de la UICN 2006. Consulta: 7 de gener de 2008.
# Danbury (Iowa)

Danbury és una població dels Estats Units a l'estat d'Iowa. Segons el cens del 2000 tenia 384 habitants.

## Demografia

Segons el cens del 2000, Danbury tenia 384 habitants, 177 habitatges, i 107 famílies. La densitat de població era de 361,6 habitants per km².
Dels 177 habitatges en un 26% hi vivien nens de menys de 18 anys, en un 53,1% hi vivien parelles casades, en un 6,2% dones solteres, i en un 39% no eren unitats familiars. En el 37,3% dels habitatges hi vivien persones soles el 27,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,17 i el nombre mitjà de persones que vivien en cada família era de 2,84.
Per edats la població es repartia de la següent manera: un 25,3% tenia menys de 18 anys, un 3,9% entre 18 i 24, un 24% entre 25 i 44, un 22,4% de 45 a 60 i un 24,5% 65 anys o més.
L'edat mediana era de 43 anys. Per cada 100 dones de 18 o més anys hi havia 73,9 homes.
La renda mediana per habitatge era de 33.409 $ i la renda mediana per família de 40.625 $. Els homes tenien una renda mediana de 27.083 $ mentre que les dones 20.938 $. La renda per capita de la població era de 21.801 $. Entorn del 8% de les famílies i el 9,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Danbury». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Danbury». American Fact Finder. Oficina del Cens dels Estats Units, 12-01-2010.
# Chuwabu

Chuwabo (Echuwabo), o també chichwabo, chuabo, chuwabo, chwabo, cicuabo, cuabo, cuwabo, echuabo, echuwabo, txuwabo, és una de les llengües bantus parlades al llarg de la costa central de Moçambic.
El maindo, encara que habitualment és considerada una segona llengua, és considerada sovint un dialecte del Chuwabo.

## Referències

* ↑ Moçambic a The Joshua Project
* ↑ Chuwabu a l'Ethnologue (18a ed. 2015) (anglès)

## Bibliografia

* (portuguès) Bento Sitoe (et al.), « Proposta da ortografia da echuwabu », in Relatório do II Seminário sobre a Padronização da Ortografia de Línguas Moçambicanas: realizado na Matola (Maputo), de 8 a 12 de março de 1999, NELIMO-Centro de Estudos das Línguas Moçambicanas, Maputo, 2000, p. 77 et suiv.
# Esenyurt

Esenyurt és un districte de la província d'Istanbul i també una part del municipi metropolità d'Istanbul. Se situa en la part europea de la ciutat i tenia 403.895 habitants a finals del 2009.

## Mahalleler

Akçaburgaz · Ardıçlı · Atatürk · Cumhuriyet · Esenkent · Fatih · Güzelyurt (Haramidere) · İncirtepe · İnönü · İstiklal · Mehterçeşme · Merkez · Namık Kemal · Örnek · Pınar · Sanayi · Saadetdere · Talatpaşa · Yenikent · Yeşilkent

## Enllaços externs

* Notícies i guia d'Esenyurt Arxivat 2020-01-27 a Wayback Machine.
# Esera Tuaolo

Esera Tavai Tuaolo (Honolulu, 11 de juliol de 1968), conegut com a «Mr. Aloha», és un ex-professional de futbol americà. Va ser línia defensiu central i bloquejador defensiu de la Lliga Nacional de Futbol (NFL) durant 10 anys. És conegut per haver participat en el concurs The Voice el 2017.

## Referències

* ↑ «Esera Tuaolo wins his Knockout round on #TheVoice». Outsports.
* ↑ Dixon, Marcus James «‘The Voice’ knockouts: Esera Tuaolo takes down Adam Cunningham with ‘Superstar’ performance [WATCH]» (en anglès). GoldDerby, 31-10-2017.
* ↑ «How the former Carolina Panthers football player fared on Monday’s ‘The Voice’» (en anglès). newsobserver.
# Ouzioua

Ouzioua (àrab: اوزيوة, Ūzīwa; amazic estàndard marroquí: ⵓⵡⵣⵉⵡⴰ, Uwziwa) és una comuna rural de la província de Taroudant, a la regió de Souss-Massa, al Marroc. Segons el cens de 2014 tenia una població total de 7.692 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Danio muongthanhensis

Danio muongthanhensis és una espècie de peix cipriniforme de la família dels ciprínids que es troba al Vietnam.

## Referències

* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Colomar (Sant Joan de les Abadesses)

El colomar és una antic colomar de Sant Joan de les Abadesses (Ripollès) inclosa a l'Inventari del Patrimoni Arquitectònic de Catalunya.

## Descripció

És una construcció feta damunt el desnivell del terreny de dos pisos d'alçada. La planta és gairebé quadrada però a conseqüència d'un xamfrà de forma rodona és irregular.
A la banda inferior tenia una bassa arran de nivell d'un camp, no gaire fonda, que es feia servir per als ànecs. Damunt aquesta mica de bassa o pou, que es tancava mitjançant nua porta de fusta amb un forriac, hi ha el galliner, encara en activitat. Per sobre d'aquest hi ha el colomar, que avui dia no s'utilitza. Al cantó de la cara que dona a ponent hi ha dues portes, una per sobre de l'altra, per entrar a les diferents dependències de l'edifici. A cantó oposat a aquest pany de paret i on hi ha la porta de l'antiga bassa o pou, l'any 1993 encara es veien els forats per on entraven els coloms al seu jóc. El teulat és de teules i de forma irregular.

## Història

Fou construït l'any 1932 per un estadant que vivia a Can Ramon de la Pera. La seva construcció tenia la finalitat de colomar i més tard va passar a ser només galliner.
L'edifici és curiós perquè colomars d'aquest tipus no són típics ni generalitzats per les construccions de les cases de pagès del terme de Sant Joan de les Abadesses.
Porta la data de 1932.

## Referències

* 1 2 3 4 5 «Colomar». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 24 agost 2014].
# Districte de Meluco

El Districte de Meluco és un districte de Moçambic, situat a la província de Cabo Delgado. Té una superfície 5.799 kilòmetres quadrats. En 2015 comptava amb una població de 26.221 habitants. Limita al nord com els districtes de Muidumbe i Mueda, a l'oest amb el districte de Montepuez, al sud amb el districte d'Ancuabe i a l'est amb els districtes de Quissanga i Macomia.

## Divisió administrativa

El districte està dividit en dos postos administrativos (Meluco i Muagide), compostos per les següents localitats:
* Posto Administrativo de Meluco:
** Meluco
** Minhanha,
** Mitepo
* Posto Administrativo de Muaguide:
** Iba
** Mitemba,
** Sitate

## Referències

* ↑ Instituto Nacional de Estatística
# Geza Vermes

Geza Vermes (22 de juny de 1924, Makó, Hongria - † 8 de maig de 2013) fou un historiador de les religions, doctor en teologia i lletres, professor a la Universitat d'Oxford i escriptor de nombrosos estudis sobre la relació entre el judaisme i el cristianisme, essent considerat especialista sobre els essenis, els texts arameus i Jesús.
El 1931 els seus pares es convertiren al Cristianisme i feren batejar els seus fills. Després de la Segona Guerra Mundial, Vermes fou ordenat sacerdot i feu els seus estudis primer a Budapest i després al Col·legi Saint-Albert i a la Universitat Catòlica de Lovaina, on estudià història i llengües orientals. El 1953 la seva tesi doctoral en teologia tractà sobre els Manuscrits de la Mar Morta.
Abandonà l'Església el 1957 i reprengué la seva identitat jueva, s'establí aleshores al Regne Unit, on ensenyà a la Universitat de newcastle upon Tyne. Es casà amb Pamela Hobson el 1958, el 1965 s'uní a la facultat d'estudis orientals de la Universitat d'Oxford, on es convertí en el primer professor d'estudis jueus, càrrec que ocupà fins a la seva jubilació el 1991.
Fou un dels primers especialistes a examinar els Manuscrits de la Mar Morta poc després de llur troballa el 1947 i és l'autor de llur traducció a l'anglès.
Vermes era, quan va morir, professor emèrit d'estudis jueus i Fellow emèrit del Wolfson College d'Oxford i continuà ensenyant a l'Institut Oriental d'Oxford. Fou redactor cap del Journal of Jewish Studies. Del 1971 al 1991 va dirigir l'Oxford Forum for Qumran Research al Centre d'Estudis Hebraics i Jueus d'Oxford.
Membre de l'Acadèmia Britànica i de l'Acadèmia Europea d'Arts, Ciències i Humanitats, el professor Vermes fou nomenat doctor honoris causa de la Universitat d'Edimburg el 1989, de la Universitat de Durham el 1990 i de la Universitat de Sheffield el 1994. Va rebre també la medalla Wilhelm Bacher de l'Acadèmia Hongaresa de Ciències el 1996.
# Danionella translucida

Danionella translucida és una espècie de peix cipriniforme de la família dels ciprínids.

## Morfologia

* Les femelles poden assolir 1,1 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Àsia: Myanmar.

## Referències

* 1 2 3 FishBase (anglès)
* ↑ Lim, K.K.P. i P.K.L. Ng, 1990. The freshwater fishes of Singapore. Singapore Science Centre, Singapur. 160 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Eduardo de la Torre

Eduardo "Yayo" de la Torre Menchaca (Guadalajara, 4 de desembre de 1962) és un exfutbolista internacional mexicà, actualment entrenador del Morelia. Ha entrenat també entre d'altres els CD Guadalajara, Santos Laguna i Chiapas.
El desembre de 2010 fou designat com un dels entrenadors assistents del seu cosí José Manuel de la Torre a la selecció de futbol de Mèxic.

## Referències

* ↑ «Chivas profile at Classic Football, FIFA». Arxivat de l'original el 2014-01-23. [Consulta: 14 agost 2016].
* ↑ «Oswaldo Sanchez profile at 123football.com». Arxivat de l'original el 2016-03-03. [Consulta: 14 agost 2016].
* ↑ Diana Pérez. «Tena, 'Yayo' y 'Chava' Reyes son los hombres del 'Chepo'» (en castellà). mediotiempo, 06-12-2010. [Consulta: 27 abril 2011].